Min kone og jeg tilbragte 6 dage i Lissabon, hvor vi boede i Veras lejlighed. Det var Veras charmerene bror Gonzales, der modtog os på Luis Camoes Pladsen, som ligger et par hundrede meter fra lejligheden. Vi fandt hurtigt ud af, at lejligheden ligger lige i smørhullet af Lissabon - tæt ved Rossio Pladsen og endnu tættere på Café a Brasileira med bronzestatuen af Fernando Pessoa lige uden for. Lejligheden var meget lækker og trendy og dejlig huleagtig at trække sig tilbage i, når man slappede af fra gåturene i byen. Det man også brug for, for at gå i Lissabon er som at være på en urban bjergvandring. Det var op og ned ad bakke hele tiden. Vi har kun godt at sige om Veras lejlighed og overvejer stærkt at vende tilbage på en smuttur til Lissabon en anden god gang.
Jørgen Carlsen